ddrg/super_eurlex huggingface dataset:
A BIZOTTSÁG 2806/88/EGK RENDELETE

(1988. szeptember 9.)

az olívaolaj intervenciós központjainak meghatározásáról szóló 3130/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2210/88/EGK rendelettel1 módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre2 és különösen annak 12. cikke (4) bekezdésére,

mivel az olívaolaj-ágazati intervencióról szóló, 1978. november 23-i 2754/78/EGK tanácsi rendelet3 megállapítja az olívaolaj intervenciós központok meghatározására vonatkozó szempontokat; mivel a legutóbb a 3818/85/EGK rendelettel4 módosított 3130/78/EGK bizottsági rendelet5 felsorolja az intervenciós központokat;

mivel a portugáliai központok jegyzékét úgy kell módosítani, hogy figyelembe vegye az adott tagállamban rendelkezésre álló raktározási létesítmények fejlesztését;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3130/78/EGK rendelet mellékletében a portugál központok jegyzéke helyébe a következő szöveg lép:

PORTUGÁLIA: Kerület Helység

Évora Évora

Santarém Vila Nova de Barquinha

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. szeptember 9-én.

a Bizottság részéről

Frans ANDRIESSEN

alelnök

1 HL L 197., 1988.7.26., 1. o.

2 HL 172., 1966.9.30., 3025/66. o.

3 HL L 331., 1978.11.28., 13. o.

4 HL L 368., 1985.12.31., 20. o.

5 HL L 370., 1978.12.30., 58. o.
A Bizottság 3994/88/EGK rendelete

(1988. december 21.)

a komló minősítésére vonatkozó részletes szabályok megállapításáról szóló 890/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3998/87/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 2. cikke (5) bekezdésére,

mivel a legutóbb a 3589/85/EGK rendelettel [3] módosított 890/78/EGK rendelet [4] előírja, hogy csak az 1696/71/EGK rendelet 1. cikkében említett meghatározásnak és a 890/78/EGK rendelet I. mellékletében megállapított minimális forgalmazási követelményeknek megfelelő komló kaphatja meg a legutóbb a 2039/85/EGK rendelettel [5] módosított, a komló minősítéséről szóló, 1977. július 19-i 1784/77/EGK rendelet [6] 5. cikkében említett igazolást;

mivel a tapasztalatok szerint a mintákban lehetetlen kizárni egyéb fajtájú komlórészecskék jelenlétét; mivel ez a tény nem rontja az igazolandó termék jellemzőit; mivel ezért megengedhetővé kell tenni az említett részecskék nagyon kis mennyiségeit; mivel ennek megfelelően módosítani kell a 890/78/EGK rendeletet;

mivel az e rendeletben előírt rendelkezések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 890/78/EGK rendelet I. mellékletének "Leírás" című oszlopa c) sorában az "amelyek általában nem a tobozból származnak" szöveg helyébe a következő szöveg lép:

"amelyek általában nem a tobozból származnak; a jelzett maximális mennyiség az igazolandó komlófajtától eltérő fajtájú komlórészecskéket is tartalmazhat legfeljebb 2 tömegszázalékban".

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 21-én.

a Bizottság részéről

Frans Andriessen

alelnök

[1] HL L 377., 1987.12.31., 40. o.

[2] HL L 175., 1971.8.4., 1. o.

[3] HL L 343., 1985.12.20., 19. o.

[4] HL L 117., 1978.4.29., 43. o.

[5] HL L 193., 1985.7.25., 1. o.

[6] HL L 200., 1977.8.8., 1. o.

--------------------------------------------------
A Bizottság 4064/88/ESZAK, EGK, Euratom rendelete

(1988. december 21.)

az Európai Alapítvány az Élet- és Munkakörülmények Javításáért személyi állományára vonatkozó alkalmazási feltételek 46a. cikkének alkalmazására vonatkozó rendelkezések megállapításáról

AZ EURÓPAI KÖZÖSSÉGEK BIZOTTSÁGA,

tekintettel a legutóbb a 680/87/Euratom, ESZAK, EGK tanácsi rendelettel [1] módosított, az Európai Alapítvány az Élet- és Munkakörülmények Javításáért személyi állományára vonatkozó alkalmazási feltételek 46a. cikkének alkalmazására vonatkozó rendelkezések megállapításáról szóló, 1976. június 29-i 1860/76/ESZAK, EGK, Euratom tanácsi rendeletre [2],

tekintettel a szakértői bizottságnak a fent említett 46a. cikk (2) bekezdésében meghatározott véleményére,

mivel az Európai Alapítvány az Élet- és Munkakörülmények Javításáért személyi állományára vonatkozó alkalmazási feltételek 46a. cikke meghatározza az alapítványnál történő alkalmazásuk megszűnését követően munkanélkülivé vált, volt alkalmazottak munkanélküli ellátásának megítélésére vonatkozó feltételeket;

mivel a Bizottságnak kell meghatároznia a 46a. cikk (2) bekezdésének alkalmazásához szükségesnek vélt rendelkezéseket;

mivel a 91/88/ESZAK, EGK, Euratom bizottsági rendelet [3] határozza meg az Európai Közösségek egyéb alkalmazottaira vonatkozó alkalmazási feltételek 28a. cikkének végrehajtásával kapcsolatos rendelkezéseket, és az említett 28a. cikk megegyezik az "Európai Alapítvány az Élet- és Munkakörülmények Javításáért" alkalmazottai alkalmazási feltételinek 46a. cikkével,

ELFOGADTA EZT A RENDELETET:

1. cikk

A 91/88/ESZAK, EGK, Euratom rendelet rendelkezéseit, az 5. cikk rendelkezéseinek kivételével, analógia útján az Európai Alapítvány az Élet- és Munkakörülmények Javításáért személyi állományára is alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. december 21-én.

a Bizottság részéről

Henning Christophersen

alelnök

[1] HL L 72., 1987.3.14., 15 o.; HL L 103., 1987.4.15., 46. o.

[2] HL L 214., 1976.8.6., 24. o.

[3] HL L 11., 1988.1.15., 31. o.

--------------------------------------------------
A Bizottság 473/89/EGK rendelete

(1989. február 24.)

a tagállami halfogásokra vonatkozó információk feljegyzésére vonatkozó részletes szabályok megállapításáról szóló 2807/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a Portugália és Spanyolország csatlakozási okmányával módosított, a halászati erőforrások megőrzésére és az azokkal való gazdálkodásra vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1],

tekintettel a legutóbb a 3483/88/EGK rendelettel [2] módosított, a halászati tevékenységre vonatkozó egyes ellenőrző intézkedések megállapításáról szóló, 1987. július 23-i 2241/87/EGK tanácsi rendeletre [3] és különösen annak 14. cikkére,

mivel a Portugália és Spanyolország csatlakozási okmányával módosított 2807/83/EGK bizottsági rendelet [4] megállapítja a napló halászati műveletek közben történő használatára, valamint valamely tagállam lobogója alatt hajózó vagy valamely tagállamban nyilvántartott hajó parancsnoka által készített kirakodási/átrakodási nyilatkozatra vonatkozó utasításokat;

mivel abban az esetben, ha a kirakodás nem abban a tagállamban történik, amelynek lobogója alatt a hajó hajózik, a rendelet IV. és V. mellékletének 4.2.2. pontjában a napló adatainak átadására megállapított eljárást tisztázni kell, és következetesebbé kell tenni; mivel emiatt a 2087/83/EGK rendeletet módosítani kell;

mivel az e rendeletben előírt intézkedések összhangban vannak a Halászatierőforrás-gazdálkodási Irányítóbizottság véleményével,

ELFOGADTA EZT A RENDELETET:

1. cikk

A 2807/83/EGK rendelet a következőképpen módosul:

1. a IV. melléklet 4.2.2. pontjának első mondata helyébe a következő szöveg lép: "Abban az esetben, ha a kirakodás nem abban a tagállamban történik, amelynek lobogója alatt a hajó hajózik, vagy ahol nyilvántartásba vették, a kirakodási nyilatkozat első másolatát a kirakodás befejezésétől számított 48 órán belül át kell adni vagy el kell küldeni a kirakodás helye szerinti tagállam hatóságainak.";

2. az V. melléklet 4.2.2. pontjának első mondata helyébe a következő lép: "Abban az esetben, ha a kirakodás nem abban a tagállamban történik, amelynek lobogója alatt a hajó hajózik, vagy ahol nyilvántartásba vették, a kirakodási nyilatkozat első másolatát a kirakodás befejezésétől számított 48 órán belül át kell adni vagy el kell küldeni a kirakodás helye szerinti tagállam hatóságainak."

2. cikk

Ez a rendelet az Európai Közösségek Hivatalos Lapjában való kihirdetését követő 30. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. február 24-én.

a Bizottság részéről

Manuel Marίn

alelnök

[1] HL L 24., 1983.1.27., 1. o.

[2] HL L 306., 1988.11.11., 2. o.

[3] HL L 207., 1987.7.29., 1. o.

[4] HL L 276., 1983.10.10., 1. o.

--------------------------------------------------
A Tanács 787/89/EGK rendelete

(1989. március 20.)

az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló 1883/78/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 2048/88/EGK rendelettel [1] módosított, a közös agrárpolitika finanszírozásáról szóló, 1970. április 21-i 729/70/EGK tanácsi rendeletre [2] és különös tekintettel annak 3. cikke (2) bekezdésére,

tekintettel a Bizottság javaslatára,

mivel a legutóbb a 2050/88/EGK rendelettel [3] módosított 1883/78/EGK rendelet [4] 6. cikke előírja, hogy az intervenciós termékek raktározásából, és adott esetben feldolgozásából származó pénzügyi műveleteket az egész Közösség területén egységes átalányösszegekkel kell finanszírozni; mivel ugyanezen szabályoknak kell vonatkozniuk az EMOGA Garanciarészlege által történő azon különleges intézkedések finanszírozására, amelyeket az intervenciós hivatalok által tárolt termékek meghatározott célra történő felhasználásának és/vagy rendeltetési helyére való eljuttatása biztosítására terveztek, és amely intézkedéseket a Közösség szabályai határoznak meg,

ELFOGADTA EZT A RENDELETET:

1. cikk

Az 1883/78/EGK rendelet 6. cikke a következő albekezdéssel egészül ki:

"Az intervenciós hivatalok által tárolt termékek meghatározott célra történő felhasználásának és/vagy rendeltetési helyére történő eljuttatásának biztosítására tervezett, a piacok közös szervezésének keretében elfogadott különleges intézkedések költségeit, amelyeket az EMOGA Garanciarészlege visel, szintén a Közösség területén egységesen elfogadott átalányösszegekkel kell finanszírozni. Az átalányösszegeket az első albekezdésben meghatározott eljárás alapján kell megállapítani."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet az 1987. január 1-jétől felmerült kiadásokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. március 20-án.

A Tanács részéről

az elnök

C. Romero Herrera

[1] HL L 185., 1988.7.15., 1. o.

[2] HL L 94., 1970.4.28., 13. o.

[3] HL L 185., 1988.7.15., 6. o.

[4] HL L 216., 1978. 8.5., 1. o.

--------------------------------------------------
A Tanács 1237/90/EGK rendelete

(1990. április 25.)

az Európai Gazdasági Közösség és a Sierra Leone-i Köztársaság között létrejött, a Sierra Leone partjainál folytatott halászatról szóló megállapodás megkötéséről (1237/90/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel Spanyolország és Portugália csatlakozási okmányára és különösen annak 155. cikke (2) bekezdésének b) pontjára,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és a Sierra Leone Köztársaság egy halászati megállapodást kötött és parafált, amely halászati lehetőségeket biztosít a közösségi halászok számára a Sierra Leone felségterülete vagy joghatósága alá tartozó vizeken;

mivel a csatlakozási okmány 155. cikke (2) bekezdésének b) pontja szerint a Tanács feladata, hogy esetenként megfelelő eljárásokat dolgozzon ki annak érdekében, hogy a Kanári-szigetek érdekei teljes mértékben vagy részben érvényesüljenek a határozatok elfogadása során, különösen halászati megállapodások harmadik országokkal történő megkötése esetén; mivel a szóban forgó eset a kérdéses eljárások meghatározását teszi szükségessé;

mivel a Közösség érdekében áll, hogy jóváhagyja az említett megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Sierra Leone Köztársaság között létrejött, a Sierra Leone part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Kanári-szigetek érdekeinek figyelembevétele céljából a megállapodást és – a végrehajtásához szükséges mértékben – a halászati erőforrások védelmére és kezelésére vonatkozó közös halászati politika rendelkezéseit a Spanyolország lobogója alatt hajózó azon hajókra is alkalmazni kell, amelyeket a Kanári-szigeteken az illetékes hatóságoknál állandó jelleggel helyi szinten lajstromoztak (

registros de base

) a Közösség, Ceuta és Melilla, valamint a Kanári-szigetek

3

vámterülete közti kereskedelemben a

"származó termékek" fogalommeghatározásáról és a közigazgatási együttműködési módszerekről szóló, legutóbb a 3902/89/EGK rendelettel [3] módosított, 1988. március 7-i 1135/88/EGK tanácsi rendelet [4] I. mellékletének 6. megjegyzésében meghatározott feltételek szerint.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. április 25-én.

a Tanács részéről

az elnök

M. O'Kennedy

[1] HL C 55., 1990.3.7., 9. o.

[2] HL C 113., 1990.5.7.

[3] HL L 375., 1989.12.23., 5. o.

[4] HL L 114., 1988.5.2., 1. o.

--------------------------------------------------
A Tanács 2321/90/EGK rendelete

(1990. július 24.)

az Európai Gazdasági Közösség és a Zöld-foki Köztársaság között létrejött, a Zöld-foki-szigetek partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel Spanyolország és Portugália csatlakozási okmányára és különösen annak 155. cikke (2) bekezdésének b) pontjára,

tekintettel a Bizottság javaslatára,

tekintettel az Európai Parlament véleményére [1],

mivel a Közösség és a Zöld-foki-szigetek egy halászati megállapodást kötött és parafált, amely halászati lehetőségeket biztosít a közösségi halászok számára a Zöld-foki-szigetek felségterülete vagy joghatósága alá tartozó vizeken;

mivel a csatlakozási okmány 155. cikke (2) bekezdésének b) pontja szerint a Tanács feladata, hogy esetenként megfelelő eljárásokat dolgozzon ki annak érdekében, hogy a Kanári-szigetek érdekei teljes mértékben vagy részben érvényesüljenek a határozatok elfogadása során, különösen halászati megállapodások harmadik országokkal történő megkötése esetén; mivel a szóban forgó eset a kérdéses eljárások meghatározását teszi szükségessé;

mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Zöld-foki Köztársaság között létrejött, a Zöld-foki-szigetek part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

Az 1. cikkben említett megállapodást és – amennyiben annak alkalmazása szükségessé teszi – a halászati erőforrások védelmére és kezelésére vonatkozó közös halászati politika rendelkezéseit a Kanári-szigetek érdekeinek figyelembevétele céljából a Spanyolország lobogója alatt hajózó olyan hajókra is alkalmazni kell, amelyeket a Kanári-szigeteken az illetékes hatóságoknál állandó jelleggel helyi szinten lajstromoztak ("registros de base"), a 3902/89/EGK rendelettel [2] módosított, a Közösség, Ceuta és Melilla, valamint a Kanári-szigetek vámterülete közti kereskedelemben a "származó termékek" fogalommeghatározásáról és a közigazgatási együttműködési módszerekről szóló, 1988. március 7-i 1135/88/EGK tanácsi rendelet I. mellékletének 6. megjegyzésében meghatározott feltételek szerint [3].

3. cikk

A megállapodás 14. cikkében előírt értesítést a Tanács elnöke küldi meg [4].

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. július 24-én.

a Tanács részéről

az elnök

C. Mannino

[1] 1990. július 13-i vélemény (a Hivatalos Lapban még nem tették közzé).

[2] HL L 375., 1989.12.23., 5. o.

[3] HL L 114., 1988.5.2., 1. o.

[4] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 2698/90/EGK rendelete

(1990. szeptember 17.)

a 3906/89/EGK rendeletnek a gazdasági támogatás egyéb közép- és kelet-európai országokra történő kiterjesztésére irányuló módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és tagállamai úgy döntöttek, hogy egyes közösségen kívüli országokkal összehangolt intézkedéseket tesznek a Magyarországon és Lengyelországban folyó gazdasági és szociális reformok támogatása céljából; mivel a 3906/89/EGK rendelet [3] megállapítja az ezen országoknak nyújtandó gazdasági támogatás feltételeit;

mivel a 24-ek Csoportja és a Közösség az 1990. július 4-i miniszteri találkozón úgy döntött, hogy az egyes más közép- és kelet-európai országokban kialakult helyzet indokolttá teszi a gazdasági átalakításhoz nyújtott támogatás kiterjesztését ezen országokra;

mivel az Európai Közösségek költségvetésében évente meg kell határozni a szükséges közösségi finanszírozási eszközöket,

ELFOGADTA EZT A RENDELETET:

1. cikk

A 3906/89/EGK rendelet a következőképpen módosul:

1. A cím helyébe a következő szöveg lép:

"A Tanács 1989. december 18-i 3906/89/EGK rendelete az egyes közép- és kelet-európai országoknak nyújtandó gazdasági támogatásról."

2. Az 1. cikk helyébe a következő szöveg lép:

"1. cikk

A Közösség gazdasági támogatást biztosít a mellékletben felsorolt közép- és kelet-európai országoknak, az e rendeletben meghatározott feltételekkel összhangban."

3. A 2. cikket el kell hagyni.

4. A 3. cikk (1) bekezdésében:

- a "lengyelországi és magyarországi" és a "magyarországi és lengyelországi" kifejezések helyébe az "1. cikkben hivatkozott országokban", illetve az "1. cikkben említett országok" kifejezések lépnek,

- a szöveg a következő albekezdéssel egészül ki:

"A támogatás humanitárius segítségnyújtásra is felhasználható".

5. A 7. cikk (1) bekezdésében és a 9. cikk (1) bekezdésében szereplő "Lengyelországból és Magyarországról" és a "lengyel és magyar" kifejezések helyébe az "1. cikkben említett országokból" és az "1. cikkben említett országok" kifejezések lépnek.

6. A rendelet a következő melléklettel egészül ki:

MELLÉKLET

BULGÁRIA

CSEHSZLOVÁKIA

NÉMET DEMOKRATIKUS KÖZTÁRSASÁG

MAGYARORSZÁG

LENGYELORSZÁG

ROMÁNIA

JUGOSZLÁVIA.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. szeptember 17-én.

a Tanács részéről

az elnök

G. De Michelis

[1] HL C 191., 1990.7.31., 17. o.

[2] HL C 231., 1990.9.17.

[3] HL L 375., 1989.12.23., 11. o.

--------------------------------------------------
A Bizottság 3882/90/EGK rendelete

(1990. december 19.)

az importbárány árának követésére vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a juh- és a kecskehús piacának közös szervezéséről szóló, 3013/89/EGK tanácsi rendeletre [1] és különösen annak 11. cikke (5) és 12. cikke (5) bekezdésére, valamint 28. cikkére,

mivel a Tanács 89/572/EGK [2], 89/673/EGK [3], 90/114/EGK [4] és 90/173/EGK [5] határozatai rendelkeztek a Közösség és bizonyos harmadik országok közötti árkövetési rendszer bevezetése tárgyában létrejött önkorlátozási megállapodások ideiglenes adaptációjáról;

mivel indokolt az importáruk árainak széles körben történő követése; mivel a tagállamoknak haladéktalanul értesíteniük kell a Bizottságot a megfigyelt árakról;

mivel az ebben a rendeletben előírt intézkedések megfelelnek a Juh- és Kecskehúspiaci Irányítóbizottság véleményének,

ELFOGADTA EZT A RENDELETET:

1. cikk

(1) A tagállamok az egyes Közösségen kívüli származási országok vonatkozásában minden hónap 15-én értesítik a Bizottságot a "határparitásos kínálati árról" vagy a "költség, biztosítás, fuvardíj (CIF) értékről", továbbá az ilyen bejelentés időpontját megelőző naptári hónap folyamán feljegyzett és a Kombinált Nómenklatúra következő vámtarifaszámai alá tartozó importált élőállat és juhhús mennyiségéről: 01041090, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290, 02044300.

(2) A tagállamok az egyes Közösségen kívüli származási országok vonatkozásában minden hónap 15-én ugyancsak értesítik a Bizottságot az importált élőbárány áráról, valamint a következő importált báránytermékek nagykereskedelmi áráról, amelyet a kereskedők, vagy más illetékes piaci megfigyelők közölnek velük az előző naptári hónap vonatkozásában azok mennyiségi jelentőségének és az érintett árképzés szakaszának pontos megjelölésével: friss vagy hűtött vágott bárány és féltest; friss vagy hűtött bárány rövid elülső negyed; friss vagy hűtött bélszín és/vagy bestend; friss vagy hűtött bárányláb; egyéb friss vagy hűtött bárányrészek; friss vagy hűtött csontozott bárányszelet; fagyasztott vágott bárány és féltest; fagyasztott bárány rövid elülső negyed; fagyasztott bélszín és/vagy bestend; fagyasztott bárányláb; fagyasztott egyéb bárány részek; fagyasztott csontozott bárányszelet.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1991. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. december 19-én.

a Bizottság részéről

Ray Mac Sharry

a Bizottság tagja

[1] HL L 289., 1989.10.7., 1. o.

[2] HL L 318., 1989.10.31., 13. o.

[3] HL L 396., 1989.12.30., 17. o.

[4] HL L 69., 1990.3.16., 61. o.

[5] HL L 95., 1990.4.12., 1. o.

--------------------------------------------------